text: কাউখালীতে ব্যবসায়ীকে কুপিয়ে টাকা ছিনতাই
  July 29th, 2016 at 8:53 pm
  পিরোজপুর: কাউখালীতে দুই ব্যবসায়ীকে কুপিয়ে ৩৬ লাখ টাকা ছিনতাই করা হয়েছে বলে অভিযোগ উঠেছে। শুক্রবার বিকেল চারটার দিকে কাউখালীর আশ্রম সড়কের আদর্শ নিম্ম মাধ্যমিক বিদ্যালয়ের সামনে এ ঘটনা ঘটে।
  ছিনতাইকারীদের হামলায় আহত দুই ব্যবসায়ী বরিশালের বানারী পাড়ার মুদি মনোহরী ব্যবসায়ী অসীম পালকে (৫০) আশঙ্কাজনক অবস্থায় বরিশাল শেরে-এ-বাংলা মেডিকেল কলেজ হাসপাতালে (শেবাচিম) ভর্তি করা হয়েছে। অপর আহত ব্যবসায়ী স্বরূপকাঠির ইন্দেরহাটের বাবুল সাহাকে (৫২) গুরুতর অবস্থায় কাউখালী উপজেলা স্বাস্থ্য কমপ্লেক্সে ভর্তি করা হয়।
  কাউখালী থানার ভারপ্রাপ্ত কর্মকর্তা মো. জাহাঙ্গীর হোসেন জানান, ব্যাবসায়ীরা চিকিৎসাধীন রয়েছেন। তবে ঠিক কত টাকা ছিনতাই হয়েছে তা এখনো নিশ্চিত হওয়া যায়নি। অভিযুক্ত ছিনতাইকারীদের সনাক্ত করতে পুলিশ অভিযান চালাচ্ছে।